Taksonomija citrusa
Taksonomija citrusa ili agruma odnosi se na botaničku klasifikaciju vrsta, varijeteta, kultivara i hibrida transplantata, unutar roda Citrus i srodnih rodova, u kultivaciji i u divljini. Taksonomija citrusa je kompleksna. Kultivirani agrumi potiču od različitih vrsta koje se nalaze u divljini. Neki su samo selekcije izvornih divljih vrsta, dok su drugi hibridi između dva ili više predaka. Citrusi lahko hibridiziraju između vrsta s potpuno različitim morfologijama, a njihovi plodovi sličnog izgleda mogu imati više različitih predaka. Neki se međusobno razlikuju samo po otpornosti na bolesti. Nasuprot tome, varijeteti različitih izgleda mogu biti gotovo genetički identični i razlikovati se samo po jednoj mutaciji. Detaljna genomske analize sorti divljih i pripitomljenih citrusa pokazuju da su se moderne vrste citrusa proširile izvan podnožja Himalaja u brzoj radijaciji koja je proizvela najmanje 10 divljih vrsta u južnoj i istočnoj Aziji i Australiji. Većina komercijalnih sorti su produkt hibridizacije između tih divljih vrsta, a većina dolazi iz ukrštanja koja uključuju limune, mandarine i grejpfrute. Predloženo je mnogo različitih filogenija za nehibridne citruse, filogenija koja se temelje na njihovom jedarnom genomu ne odgovara onome što je dobijeno iz DNK hloroplasta, što je vjerovatno posljedica brzog početnog odstupanja. Taksonomska terminologija još nije utvrđena. Većina hibrida ispoljavava različite osobine predaka kad se siju iz sjemena (F2 hibrid) i može se nastaviti stabilno kloniranje samo kroz vegetativno razmnožavanje. Neki hibridi razmnožavaju se tačno tipski preko jedarnog ]]sjeme]]na u procesu zvanom apomiksija. Kao takve, mnoge hibridne sorte predstavljaju klonsko potomstvo jedog originalnog ukrštanja F1 generacije, iako drugi kombiniraju plodove sa sličnim karakteristikama koje su proizašle iz različitih ukrštanja.